Referat fra styremøte i Jøvik utviklingslag

Onsdag 11. mai 2016 kl. 19:00

Tilstede: Jan Holmebukt, Inger S. Larsen, Nils Johan Larsen, Øyvind Jakobsen, Ellinor Larsen og Rolf Solbakken.

**Sak 19/16: Gjennomgang fra styremøtet 21.03.2016**

 *Ang. sak 14/16:* Jan har meldt inn merknad til Trafikksikkerhetsplan 2016-2030.

 *Ang. sak 15/16:* Tromsøundersøkelsen har hatt infomøte 21.april. 19 fremmøtte. Ingen fra Lakselvbukt. Dette var ment som et samarbeid mellom utviklingslagene. Interessant og lærerik informasjon.

 *Ang. sak 16/16:* Datakurs avviklet 30.04 i Lakselvbukt der 8 personer fra Jøvikområdet deltok. Dette er flott og så bra at det endelig er gjennomført.

 *Ang. sak 17/16:* Referansegruppa under SSV ifht. Fylkesvei 91, Ullsfjordforbindelsen. Øyvind er repr, men vi må heretter ha vara for han. Nils er foreslått og vedtatt.

Ellers har to fra styret vært på Fellesårsmøtet for utviklingslagene i Tromsø som gikk over 2 dager.

**Sak 20/16: Kommunesammenslåingen**

Etter folkemøte i Lakselvbukt 3.mai 2016 ser Utviklingslaget det nødvendig å reagere på at virkemiddelordningen, punkt 5 i intensjonsavtalen må gjelde også for det som engang var gamle Ullsfjord kommune. Dette vil også styrke vår region med tanke på fremtidig næringsutvikling.

**Vedtak:** Sende brev ang. dette til ordfører, næringssjefen og partilederne i Tromsø Kommune. Innrykk i aviser. Leder skriver.

**Sak 21/16:** **Referat fra repr. i styringsgruppa til SSV ang. Fylkesvei 91-fergefri forbindelse over Ullsfjorden.** Ikke fått referat. Kommer senere denne uke iflg. Ann-Kristin Edvardsen, Statens vegvesen. Tas opp på neste møte i Juni.

**Sak 22/16: Fylkesvei 91-fergefri forbindelse over Ullsfjorden**

Representantene i referansegruppa (SSV) fra Ullsfjorden, Øyvind Jakobsen fra Jøvik Utviklingslag og Torgeir Olsen fra Sjursnes Utviklingslag, samt leder ble innkalt til møte med UFB den 22.04.16. Foranledningen til dette møtet var de stadige tilbakemeldinger fra vårt område (og Tromsø Kommune) om at man ønsker Holmbuktura sikret samtidig som man vil at UFB skal realiseres. Spørsmålet har derfor vært: Hva velger man i Ullsfjorden? Man kan ikke regne med at begge deler blir realisert.

Den nye traseen fra Breivikeidet (enden av Nakkefjellet) direkte over til Svensby øst ble også debattert. Deltagerne fra Ullsfjorden ser på det som en trussel, nødvendig å reagere blant annet på vegne av alle som i god tro har kjøpt aksjer i UFB da traseen var tenkt med bru over Straumen og forbindelse over Kjosen. Etter dette møtet hadde leder skrevet brev til kommunens gruppeledere. Etter gjennomgang av brevet til våre politikere ble det diskusjon om det å støtte opp om dette, gjort en avstemming i styret. Resultat: 4 stemmer for og 1 stemme mot. **Vedtak:** Styret sender brev til alle gruppeledere i Tromsø Kommune.

**Eventuelt: Renovasjonen nord for Holmbuktura:**

**1:** Evaluering av tømmerutiner nord for Holmbuktura. Erfaringer viser at det i sommerhalvåret blir problemer med lukt og stank fra boksene når de ble hentet hver uke. Nå er det Frykt for hvordan det vil bli når det skal stå i 2 uker. **Vedtak:** Sekretær skriver brev til renovasjonen ang. situasjonen.

**2:** Ny dato for neste styremøte mandag 13.juni 2016 kl. 19:00. **Vedtak:** Godkjent

Møtet ferdig kl.21:40

Referent:

Ellinor Larsen

for Inger S. Larsen (sekretær)